રિક્રુટમેન્ટ માટે આવેલી કંપનીઓ વિવિધ સેક્ટર્સ જેવા કે, કન્સલ્ટિંગ, એજ્યુકેશન, એન્જિનિયરિંગ એંડ ટેક્નોલોજી, ફાઈનાન્સ, FMCG, હોસ્પિટાલિટી, IT/ સોફ્ટવેર, NGO, ફાર્માસ્યુટીકલ, પબ્લિક સેક્ટર અન્ડરટેકિંગ્સ (PSUs), રિસર્ચ એન્ડ ડેવલપમેન્ટ (R&D)માંથી આવી હતી. IIT ગાંધીનગરના આસિસ્ટન્ટ પ્રોફેસર અને કરિયર ડેવલપમેન્ટ સર્વિસના હેડ અભય રાજ સિંહ ગૌતમે જણાવ્યું કે, “છેલ્લા થોડા વર્ષોમાં અમારા વિદ્યાર્થીઓના પ્લેસમેન્ટ માટે આવતી કંપનીઓમાં વિવિધતા અને નોકરીની ગુણવત્તામાં સુધારો થયો છે. UG (અંડર ગ્રેજ્યુએટ)ના પ્લેસમેન્ટ સામાન્ય રીતે 80 ટકાથી વધારે રહ્યા છે. સરેરાશ સેલરીમાં 28 ટકાનો વધારો થયો છે. આ વર્ષે PGના પ્લેસમેન્ટમાં ત્રણ ગણી વધારે જોબ ઓફર્સ આવી છે.”